[{"text_idx": "#000005", "text": "Goiko Gela boskoteak gospel kontzertua emango du abenduaren 28an, euskaraz"}, {"text_idx": "#000006", "text": "Gospel zikloaren barruan, aurten ere gospel kontzertua izango da San Nikolas elizan abenduaren 28an, asteartearekin. Goiko Gela taldearen emanaldia 19:00etan hasiko da eta, beren errepertorioan, kanta propioak eta gospel klasikoen euskarazko egokitzapenak nabarmentzen dira, ingelesezko jatorrizko kantak ere badituzten arren."}, {"text_idx": "#000008", "text": "Hemen ikus dezakezue taldearen aurkezpena eta errepertorioaren lagin bat."}, {"text_idx": "#000009", "text": "Emanaldia San Nikolas elizan izango da, 19:00etan hasita, eta gonbitak abenduaren 21eko arratsaldetik aurrera izango dira eskuragai kultur etxean."}]